**KÖZLEMÉNY**

a veszélyes árú szállítással foglalkozó vállalkozások részére

**Tisztelt Címzett!**

A várható időjárásra való tekintettel Igazgatóságunk felhívja a veszélyes árú szállításában résztvevő cégek, vállalkozások vezetőinek figyelmét a téli időjárás által jelentett veszélyekre. A téli időjárás a megszokottnál nagyobb terhelést jelenthet az üzemekben alkalmazott technológiákra és a technológiai elemekre, valamint az üzemi technológiát kiszolgáló közműhálózatra. Hasonlóan számolni kell a veszélyes áruk szállítása során a szállítóeszközök, járművek, valamint a járműszemélyzet vonatkozásában jelentkező negatív hatásokkal, valamint a vasúti szállítás esetében a pályaműködtetés esetleges zavaraival, illetve a közműszolgáltatóknál és a kritikus infrastruktúrát üzemeltetőknél esetlegesen fellépő problémákra is.

Kérjük, hogy a veszélyes áruk szállításában érintett üzemeltetők fokozott figyelmet fordítsanak:

* az üzemi és karbantartó személyzet megerősítésére és folyamatos rendelkezésre állására;
* az üzemanyag ellátás biztosítottságára (esetlegesen külső ellátási problémák esetén);
* a szélsőséges időjárási körülmények megszűnéséig terjedő időszakban, a veszélyes áruk szállításának megfelelő ütemezésre (esetleges elhalasztás, korlátozás);
* az alacsony hőmérsékletre érzékeny veszélyes áruk kezelésére (például folyadékok, hőmérsékletszabályozással szállított anyagok stb.);
* a járművek téli felkészítésére, biztonságos üzemeltetésére, a közlekedési előírások, (KRESZ, ADR, műszaki előírások stb.) fokozott betartására;
* a járművek normál és téli felszereléseinek felülvizsgálatára, járművön történő elhelyezésére (pl. téli gumi, hólánc, lapát, vontatórúd, tartalék üzemanyag, elfagyott alkatrészek melegítésére alkalmas- nem nyílt lánggal működő- eszköz stb.);
* az utak, a közlekedési útvonalak állapotával kapcsolatos információk folyamatos figyelemmel kísérése, a katasztrófavédelem által kritikusnak megjelölt útvonalak lehetőségek szerinti elkerülésére;
* az esetleges műszaki meghibásodások gyors elhárítására (javasolt például tartalék alkatrészek beszerzése, mentesítő- vagy szervizjármű lebiztosítása, stb.);
* a járművek személyzetének ellátására (javasolt védőital, tartós élelmiszer, takarók biztosítása); valamint rendszeresen hívják fel a figyelmüket:
* kiegészítő meleg ruházatra,
* rendszeresen használt gyógyszereik maguknál tartására,
* kommunikációs eszközök (autórádió, mobiltelefon/CB rádió, tartozékok) készenlétben és használatra alkalmas állapotban tartására;
* amennyiben kritikus terület kijelölésre kerülnek, abban az esetben várakozási hely kijelölésére;
* a várakozási helyen melegedőről, vésőitalról, az általános szociális feltételek biztosítására;
* a kritikus területeken a hólánc használatának elrendelése;
* kapcsolatfelvételre az érdekképviseleti szervezetekkel fuvarozó/közlekedési egyesületek és szövetségek);

A fentiekre is figyelemmel, a továbbiakban is kísérjék figyelemmel a katasztrófavédelem, a meteorológiai szolgálat, valamint a Megyei Védelmi Bizottság közleményeit, biztosítsák az üzemi kapcsolattartók folyamatos elérhetőségét.